09/02/2024

**Newid Tymor yn Ysgol Calon Cymru**

Annwyl Rieni a Gofalwyr,

Rwy’n ysgrifennu atoch i roi gwybod i chi y bydd ein pennaeth uchel ei barch, Dr Richard Jones, yn gadael ei swydd adeg y Pasg gan y bydd yn haeddiannol iawn yn symud i rôl gyffrous, newydd fel Cyfarwyddwr Addysg Powys. Er bod hyn yn dynodi dechrau cyfnod newydd i’r ysgol, byddwn yn dal i elwa o’i sgiliau arwain a phrofiad cadarn wrth iddo grym at lyw llong llawer mwy o faint. Gallwn ddathlu’r cynnydd a wnaethom yng nghyfnod Dr Jones fel ein pennaeth; rydym yn dymuno’n gynnes bob llwyddiant i’n ffrind ac edrychwn ymlaen at gyfnod nesaf ein siwrnai barhaus gan wybod nad yw ymhell oddi wrthym.

Felly, ar ran y Corff Llywodraethu, mae’n bleser gennyf eich hysbysu ein bod wedi penodi ein dirprwy bennaeth, Mr Lee Powell, i swydd y pennaeth gweithredol am weddill y flwyddyn academaidd hon a’r un nesaf. Er mwyn sicrhau cyfnod esmwyth o drawsnewid, bydd Mr Powell yn dechrau yn ei swydd o ddydd Llun 19eg Chwefror 2024. Bydd hyn yn caniatáu digon o amser i drosglwyddo’n drylwyr a chwblhau unrhyw newidiadau eraill i’r tîm arwain cyn i Dr Jones ein gadael ar ddiwedd mis Mawrth. Mae hon yn rôl y mae Mr Powell wedi ymgymryd â hi o’r blaen ac mae gennym bob hyder y bydd yn arwain tîm cryf ac ysgol ffyniannus.

Diolch ymlaen llaw am eich cefnogaeth barhaus yn ystod y cyfnod hwn o drawsnewid. Os oes gennych unrhyw gwestiwn, neu os hoffech gysylltu â’r ysgol am unrhyw reswm arall, cofiwch gysylltu trwy’r manylion a restrir ar ein gwefan: [www.ysgolcalon.cymru/contact](https://eur02.safelinks.protection.outlook.com/?url=http%3A%2F%2Fwww.ysgolcalon.cymru%2Fcontact&data=05%7C02%7CGibsonR23%40Hwbcymru.net%7Cfa7836e3364243a9072a08dc28ee5117%7C4f3f0e52b734416494091b601d147993%7C0%7C0%7C638430251219526846%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=Ee8RKZtaYIN8sB1L0oXeVLTy%2FCxc9dbIg7DAR4KJf1w%3D&reserved=0)

Cofion Cynnes,

Rosie McConnell Elliott

Cadeirydd y Llywodraethwyr